उठो, जागो और तब तक नहीं रुको जब तक लक्ष्य प्राप्त न हो जाए।  — स्वामी विवेकानंद

आज पटना के मौर्य कॉम्प्लेक्स में स्वामी विवेकानंद जी की जयंती के अवसर पर उनकी प्रतिमा पर पुष्पांजलि अर्पित कर उन्हें श्रद्धांजलि दी। इस अवसर पर उपमहापौर श्रीमती रेशमी चंद्रवंशी जी भी उपस्थित रहीं।

स्वामी विवेकानंद जी के विचार न केवल युवाओं के लिए प्रेरणा हैं, बल्कि हमारे जैसे जनप्रतिनिधियों के लिए भी एक मार्गदर्शक सिद्धांत हैं। उनका दर्शन हमें समाज सेवा, समर्पण और राष्ट्र निर्माण के प्रति कर्तव्यबोध की प्रेरणा देता है। उनका यह संदेश कि "युवा शक्ति किसी भी राष्ट्र का भविष्य है" हमारे कार्यों में प्रतिबिंबित होना चाहिए। 

आइए, उनके आदर्शों पर चलकर हम अपने समाज और देश को प्रगति के पथ पर आगे बढ़ाएं।